CELEX: 32019R2075
Language: hu
Date: 2019-11-29 00:00:00
Title: A Bizottság (EU) 2019/2075 rendelete (2019. november 29.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 1, 8, 34, 37 és 38 nemzetközi számviteli standard, az IFRS 2, 3 és 6 nemzetközi pénzügyi beszámolási standard, a Nemzetközi Pénzügyi Beszámolási Értelmezési Bizottság IFRIC 12, 19, 20 és 22 értelmezése, továbbá az Értelmezési Állandó Bizottság SIC-32 értelmezése tekintetében történő módosításáról (EGT-vonatkozású szöveg)

6.12.2019   
               
               
                  HU
               
               
                  Az Európai Unió Hivatalos Lapja
               
               
                  L 316/10
               
            
         A BIZOTTSÁG (EU) 2019/2075 RENDELETE
         (2019. november 29.)
         az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 1, 8, 34, 37 és 38 nemzetközi számviteli standard, az IFRS 2, 3 és 6 nemzetközi pénzügyi beszámolási standard, a Nemzetközi Pénzügyi Beszámolási Értelmezési Bizottság IFRIC 12, 19, 20 és 22 értelmezése, továbbá az Értelmezési Állandó Bizottság SIC-32 értelmezése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
         mivel:
         
                     (1)
                  
                  
                     Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi standardok és értelmezések.
                  
               
                     (2)
                  
                  
                     2018. március 29-én a Nemzetközi Számviteli Standard Testület kibocsátotta a nemzetközi pénzügyi beszámolási standardok fogalmi keretelvekre való hivatkozásainak módosításait. A módosítások célja, hogy a felülvizsgált fogalmi keretelvekre való hivatkozásokkal frissítse a korábbi keretelvekre vonatkozó, több standardban és értelmezésben meglévő hivatkozásokat.
                  
               
                     (3)
                  
                  
                     Az Európai Pénzügyi Beszámolási Tanácsadó Csoporttal folytatott konzultációk megerősítik, hogy az IAS 1 A pénzügyi kimutatások prezentálása, az IAS 8 Számviteli politika,
                        a számviteli becslések változásai és hibák, az IAS 34 Évközi pénzügyi beszámolás, az IAS 37 Céltartalékok, függő kötelezettségek és függő követelések és az IAS 38 Immateriális javak nemzetközi számviteli standard, valamint az IFRS 2. részvényalapú kifizetés, az IFRS 3 Üzleti kombinációk és az IFRS 6 Az ásványkincsek feltárása és felmérése, nemzetközi pénzügyi beszámolási standard, és a Nemzetközi Pénzügyi Beszámolási Értelmezési Bizottság IFRIC 12 Szolgáltatási koncessziós megállapodások, IFRIC 19 Pénzügyi kötelezettségek megszüntetése tőkeinstrumentumokkal, IFRIC 20 Meddőeltakarítási költségek a külszíni bányák kitermelési szakaszában és IFRIC 22 Külföldi pénznemben denominált ügyletek és devizaelőlegek értelmezésének, valamint az Értelmezési Állandó Bizottság SIC-32 Immateriális javak – weboldal költségei értelmezésének módosításai megfelelnek az 1606/2002/EK rendelet 3. cikkének (2) bekezdésében megállapított elfogadási kritériumoknak.
                  
               
                     (4)
                  
                  
                     Az 1126/2008/EK rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Számviteli Szabályozó Bizottság véleményével,
                  
               ELFOGADTA EZT A RENDELETET:
         
            1. cikk
            A 1126/2008/EK rendelet melléklete a következőképpen módosul:
            
                        a)
                     
                     
                        az IAS 1 Pénzügyi kimutatások prezentálása nemzetközi számviteli standard e rendelet mellékletének megfelelően módosul;
                     
                  
                        b)
                     
                     
                        az IAS 8 Számviteli politika, a számviteli becslések változásai és hibák nemzetközi számviteli standard e rendelet mellékletének megfelelően módosul;
                     
                  
                        c)
                     
                     
                        az IAS 34 Évközi pénzügyi beszámolás nemzetközi számviteli standard e rendelet mellékletének megfelelően módosul;
                     
                  
                        d)
                     
                     
                        az IAS 37 Céltartalékok, függő kötelezettségek és függő követelések nemzetközi számviteli standard e rendelet mellékletének megfelelően módosul;
                     
                  
                        e)
                     
                     
                        az IAS 38 Immateriális javak nemzetközi számviteli standard e rendelet mellékletének megfelelően módosul;
                     
                  
                        f)
                     
                     
                        az IFRS 2. részvényalapú kifizetés nemzetközi pénzügyi beszámolási standard e rendelet mellékletének megfelelően módosul;
                     
                  
                        g)
                     
                     
                        az IFRS 3 Üzleti kombinációk nemzetközi pénzügyi beszámolási standard e rendelet mellékletének megfelelően módosul;
                     
                  
                        h)
                     
                     
                        az IFRS 6 Az ásványkincsek feltárása és felmérése nemzetközi pénzügyi beszámolási standard e rendelet mellékletének megfelelően módosul;
                     
                  
                        i)
                     
                     
                        a Nemzetközi Pénzügyi Beszámolási Értelmezési Bizottság IFRIC 12 Szolgáltatási koncessziós megállapodások értelmezése e rendelet mellékletének megfelelően módosul;
                     
                  
                        j)
                     
                     
                        az IFRIC 19 Pénzügyi kötelezettségek megszüntetése tőkeinstrumentumokkal értelmezés e rendelet mellékletének megfelelően módosul;
                     
                  
                        k)
                     
                     
                        az IFRIC 20 Meddőeltakarítási költségek a külszíni bányák kitermelési szakaszában értelmezés e rendelet mellékletének megfelelően módosul;
                     
                  
                        l)
                     
                     
                        az IFRIC 22 Külföldi pénznemben denominált ügyletek és devizaelőlegek értelmezés e rendelet mellékletének megfelelően módosul;
                     
                  
                        m)
                     
                     
                        az Értelmezési Állandó Bizottság SIC-32 Immateriális javak – weboldal
                           költségei értelmezése e rendelet mellékletének megfelelően módosul.
                     
                  
         
            2. cikk
            Az 1. cikkben említett módosításokat minden társaságnak legkésőbb a 2020. január 1-jén vagy azt követően kezdődő első pénzügyi éve kezdőnapjától alkalmaznia kell.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 243., 2002.9.11., 1. o.
         
         
            (2)  A Bizottság 1126/2008/EK rendelete (2008. november 3.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.).
      
      
         
            MELLÉKLET
            
               Az IFRS standardok fogalmi keretelvekre való hivatkozásainak módosításai
            
            IFRS standardok módosításai
            
               Az IFRS 2.részvényalapú kifizetés standard módosításai
            
            A standard kiegészül a 63E. bekezdéssel.
            Hatálybalépés napja
            ...
            
                        63E.
                     
                     
                        A 2018-ban kibocsátott Az IFRS standardok fogalmi keretelvekre való hivatkozásainak módosításai módosította a tőkeinstrumentumok A. függelékben szereplő fogalommeghatározásához fűzött lábjegyzetet. A gazdálkodó egységnek ezt a módosítást a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek az IFRS 2 standard módosítását az IAS 8 Számviteli politika, a számviteli becslések változásai és hibák standardnak megfelelően visszamenőlegesen kell alkalmaznia, a jelen standard 53–59. bekezdésére is figyelemmel. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor az IFRS 2 standard módosítását az IAS 8 standard 23–28., 50–53. és 54F. bekezdésére hivatkozva kell alkalmaznia.
                     
                  Az A. függelékben módosul a tőkeinstrumentumok fogalommeghatározásához fűzött lábjegyzet.
            
                        *
                     
                     
                        A 2018-ban kibocsátott A pénzügyi beszámolás fogalmi keretelvei a kötelezettség fogalmát úgy határozza meg, mint a gazdálkodó egység múltbéli eseményekből eredő meglévő kötelmét egy gazdasági erőforrás átadására.
                     
                  
               Az IFRS 3 Üzleti kombinációk standard módosítása
            
            A 11. bekezdésben a Keretelvekre vonatkozó lábjegyzet törlésre kerül, és a bekezdés kiegészül a Keretelvek a pénzügyi kimutatások elkészítésére és bemutatására lábjegyzetével. A 11. bekezdés más tekintetben nem módosul, csak a könnyebb eligazodás érdekében kerül beillesztésre.
            
               Megjelenítési feltételek
            
            
                        11.
                     
                     
                        Az akvizíciós módszer alkalmazásával a megszerzett azonosítható eszközök és az átvállalt kötelezettségek akkor jeleníthetők meg, ha az akvizíció időpontjában megfelelnek a Keretelvek a pénzügyi kimutatások elkészítésére és bemutatására
                           † eszköz- és kötelezettségdefinícióinak. Például azok a költségek, amelyek felmerülését – a felvásárolt valamelyik tevékenységéből való kilépéssel vagy a felvásárolt alkalmazottait illetően a foglalkoztatás megszüntetésével vagy azok áthelyezésével kapcsolatos terveinek megvalósítása miatt – a felvásárló feltételezi, de nincs kötelme azok jövőbeli átvállalására, nem minősülnek kötelezettségeknek az akvizíció időpontjában. Ezért a felvásárló azokat a költségeket az akvizíciós módszer alkalmazásának részeként nem jeleníti meg. Ehelyett a felvásárló azokat a költségeket a kombináció utáni pénzügyi kimutatásaiban jeleníti meg, más IFRS-ekkel összhangban.
                     
                  
                        †
                     
                     
                        A jelen standard esetében a felvásárlóknak az IASB által 2001-ben elfogadott Keretelvek a pénzügyi kimutatások elkészítésére és bemutatására című IASC-dokumentumban szereplő eszköz- és kötelezettségdefiníciókat és útmutatást kell alkalmazniuk, és nem a 2018-ban kibocsátott A pénzügyi beszámolás fogalmi keretelvei meghatározásait.
                     
                  
               Az IFRS 6 Az ásványkincsek feltárása és felmérése standard módosításai
            
            A 10. bekezdés módosul, a 10. bekezdésben a Keretelvekre vonatkozó lábjegyzet törlésre kerül, és a standard kiegészül a 26A. bekezdéssel.
            
               A feltárási és felmérési eszközök bekerülési értékének összetevői
            
            ...
            
                        10.
                     
                     
                        Az ásványkincsek fejlesztésével kapcsolatos ráfordításokat nem lehet feltárási és felmérési eszközként megjeleníteni. A pénzügyi beszámolás fogalmi keretelvei és az IAS 38 Immateriális javak standard útmutatást tartalmaz a fejlesztésből származó eszközök megjelenítésére.
                        ...
                     
                  Hatálybalépés napja
            ...
            
                        26A.
                     
                     
                        A 2018-ban kibocsátott Az IFRS standardok fogalmi keretelvekre való hivatkozásainak módosításai módosította a 10. bekezdést. A gazdálkodó egységnek ezt a módosítást a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek az IFRS 6 standard módosítását az IAS 8 Számviteli politika, a számviteli becslések változásai és hibák standardnak megfelelően visszamenőlegesen kell alkalmaznia. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor az IFRS 6 standard módosítását az IAS 8 standard 23–28., 50–53. és 54F. bekezdésére hivatkozva kell alkalmaznia.
                     
                  
               Az IAS 1 A pénzügyi kimutatások prezentálása standard módosításai
            
            A 7., a 15., a 19–20., a 23–24., a 28. és a 89. bekezdés módosul, és a standard kiegészül a 139S. bekezdéssel. Négy lábjegyzet törlésre kerül – a 7. bekezdésben a 25. bekezdésre vonatkozó, a 15. bekezdésben a második mondatra vonatkozó, a 89. bekezdésben pedig a 28. bekezdésre és a Keretelvekre vonatkozó lábjegyzet.
            Fogalmak
            
                        7.
                     
                     
                        
                           A következő kifejezések a jelen standardban az itt meghatározott értelemben használatosak:
                        
                        ...
                        
                           Lényeges A tételek kihagyásai vagy téves bemutatásai akkor lényegesek, ha azok egyenként vagy együttesen képesek a felhasználóknak a pénzügyi kimutatások alapján hozott gazdasági döntéseit befolyásolni. A lényegesség a kihagyás vagy téves bemutatás mértékének és jellegének adott körülmények közötti megítélésétől függ. A döntő tényező az adott tétel nagysága vagy jellege, vagy a kettő kombinációja lehet.
                        Annak megítéléséhez, hogy egy adott kihagyás vagy téves bemutatás befolyásolhatja-e a felhasználók gazdasági döntéseit, és ezáltal lényeges lehet-e, a felhasználók jellemzőit kell figyelembe venni. A felhasználókról vélelmezett az, hogy az üzleti és gazdasági tevékenységekről, valamint a számvitelről észszerűen elvárható ismeretekkel rendelkeznek, továbbá hogy az információkat az észszerűen elvárható gondossággal készek tanulmányozni. Ily módon a mérlegeléskor azt kell figyelembe venni, hogy észszerű várakozások szerint az ilyen jellemzőkkel bíró felhasználókat milyen befolyás éri a gazdasági döntéseik meghozatalakor.
                        ...
                     
                  
               Valós bemutatás és az IFRS-eknek való megfelelés
            
            
                        15.
                     
                     
                        
                           A pénzügyi kimutatásoknak valósan kell bemutatniuk a gazdálkodó egység pénzügyi helyzetét, pénzügyi teljesítményét és cash flow-it. A valós bemutatás megköveteli az ügyletek, egyéb események és feltételek hatásainak valósághű, az eszközöknek, kötelezettségeknek, bevételeknek és ráfordításoknak A pénzügyi beszámolás fogalmi keretelvei (Fogalmi keretelvek) szerinti fogalmaival és megjelenítési kritériumaival összhangban történő bemutatását. Az IFRS-ek alkalmazása, szükség szerint a további közzétételekkel együtt, vélelmezhetően a valós bemutatást megvalósító pénzügyi kimutatásokat eredményez.
                        
                        ...
                     
                  
                        19.
                     
                     
                        
                           Azon rendkívül ritka esetekben, amikor a vezetés arra a következtetésre jut, hogy egy adott IFRS standard előírásainak való megfelelés annyira félrevezető lenne, hogy az a pénzügyi kimutatások Fogalmi keretelvekben meghatározott céljával ellentétben lenne, a gazdálkodó egységnek el kell térnie az adott előírástól a 20. bekezdésben meghatározott módon, amennyiben a vonatkozó szabályozói környezet előírja, vagy nem tiltja az ilyen eltérést.
                        
                     
                  
                        20.
                     
                     
                        
                           Azon esetekben, amikor a gazdálkodó egység a 19. bekezdés alapján eltér egy adott IFRS előírásaitól, közzé kell tennie:
                        
                        
                                    a)
                                 
                                 
                                    
                                       hogy a vezetés arra a következtetésre jutott, hogy a pénzügyi kimutatások valósan mutatják be a gazdálkodó egység pénzügyi helyzetét, pénzügyi teljesítményét és cash flow-it;
                                    
                                 
                              
                                    b)
                                 
                                 
                                    
                                       hogy a gazdálkodó egység megfelelt a vonatkozó IFRS-eknek, azzal a kivétellel, hogy a valós bemutatás biztosítása érdekében egy konkrét előírástól eltért;
                                    
                                 
                              
                                    c)
                                 
                                 
                                    
                                       azon IFRS címét, amelytől a gazdálkodó egység eltért; az eltérés jellegét, bemutatva, hogy az adott IFRS milyen eljárást ír elő; annak indoklását, hogy ez az eljárás miért lenne annyira félrevezető az adott körülmények között, hogy a pénzügyi kimutatások Fogalmi keretelvekben meghatározott céljával ellentétben állna; továbbá az alkalmazott eljárást; és
                                    
                                 
                              
                                    d)
                                 
                                 
                                    
                                       valamennyi bemutatott időszakra vonatkozóan az eltérés pénzügyi hatását a pénzügyi kimutatások minden olyan tételére, amelyeket az előírásnak való megfelelés alapján bemutattak volna.
                                    
                                 
                              ...
                     
                  
                        23.
                     
                     
                        
                           Azon rendkívül ritka esetekben, amikor a vezetés arra a következtetésre jut, hogy valamely IFRS előírásainak való megfelelés annyira félrevezető lenne, hogy az ellentétben állna a pénzügyi kimutatások Fogalmi keretelvekben meghatározott céljával, de a vonatkozó szabályozói környezet tiltja az előírástól való eltérést, a gazdálkodó egységnek a lehetséges legnagyobb mértékig csökkentenie kell az előírás betartásából származó vélelmezett félrevezető szempontokat azáltal, hogy közzéteszi:
                        
                        
                                    a)
                                 
                                 
                                    
                                       a kérdéses IFRS címét, az előírás jellegét, és annak okait, hogy a vezetés miért jutott arra a következtetésre, hogy az előírás betartása az adott körülmények között annyira félrevezető, hogy az ellentétes a pénzügyi kimutatások Fogalmi keretelvekben meghatározott céljával; és
                                    
                                 
                              
                                    b)
                                 
                                 
                                    
                                       valamennyi bemutatott időszakban a pénzügyi kimutatások minden egyes tételére vonatkozó azon korrekciókat, amelyek a vezetés megítélése szerint szükségesek lennének a valós bemutatás biztosításához.
                                    
                                 
                              
                  
                        24.
                     
                     
                        A 19–23. bekezdés szempontjából egy adott információ akkor áll ellentétben a pénzügyi kimutatások céljával, amikor az nem hűen tükrözi azon ügyleteket, egyéb eseményeket és feltételeket, amelyeket látszólag tükröz, vagy észszerű várakozások szerint tükröznie kellene, és emiatt valószínűsíthető, hogy az befolyásolná a pénzügyi kimutatások felhasználói által hozott gazdasági döntéseket. Annak megítélésekor, hogy egy adott IFRS valamely konkrét előírásának való megfelelés olyan mértékben lenne félrevezető, hogy az ellentétben állna a pénzügyi kimutatások Fogalmi keretelvekben meghatározott céljával, a vezetésnek az alábbiakat kell mérlegelnie:
                        
                                    a)
                                 
                                 
                                    a pénzügyi kimutatások célja miért nem teljesül az adott körülmények között; és
                                 
                              
                                    b)
                                 
                                 
                                    a gazdálkodó egység körülményei mennyiben térnek el más, az előírásnak megfelelő gazdálkodó egységek körülményeitől. Amennyiben más gazdálkodó egységek hasonló körülmények között megfelelnek az előírásnak, akkor az lesz a megcáfolható feltételezés, hogy a gazdálkodó egység megfelelése az adott előírásnak nem lenne annyira félrevezető, hogy az a pénzügyi kimutatások Fogalmi keretelvekben megállapított céljával ellentétben állna.
                                 
                              ...
                     
                  
               Eredményszemléletű számvitel
            
            ...
            
                        28.
                     
                     
                        Az eredményszemléletű számvitel alkalmazásakor a gazdálkodó egység akkor jeleníti meg az egyes tételeket eszközként, kötelezettségként, saját tőkeként, bevételként és ráfordításként (a pénzügyi kimutatások tételeiként), ha azok megfelelnek a Fogalmi keretelvekben az adott tételekre meghatározott definíciónak és megjelenítési kritériumoknak.
                        ...
                     
                  
               Az időszaki eredmény
            
            ...
            
                        89.
                     
                     
                        Egyes IFRS-ek meghatároznak olyan körülményeket, amikor a gazdálkodó egységnek bizonyos tételeket nem a tárgyidőszak eredményében kell elszámolnia. Az IAS 8 standard két ilyen körülményt határoz meg: a hibák javítását és a számviteli politika változásainak hatását. Más IFRS-ek előírják vagy megengedik az egyéb átfogó jövedelem azon összetevőinek kihagyását az eredményből, amelyek megfelelnek a Fogalmi keretelvek bevétel- vagy ráfordításdefiníciójának (lásd a 7. bekezdést).
                        ...
                     
                  Áttérés és hatálybalépés napja
            ...
            
                        139S.
                     
                     
                        A 2018-ban kibocsátott Az IFRS standardok fogalmi keretelvekre való hivatkozásainak módosításai módosította a 7., a 15., a 19–20., a 23–24., a 28. és a 89. bekezdést. A gazdálkodó egységnek ezeket a módosításokat a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek az IAS 1 standard módosításait az IAS 8 Számviteli politika, a számviteli becslések változásai és hibák standardnak megfelelően visszamenőlegesen kell alkalmaznia. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor az IAS 1 standard módosításait az IAS 8 standard 23–28., 50–53. és 54F. bekezdésére hivatkozva kell alkalmaznia.
                     
                  
               Az IAS 8 Számviteli politika, a számviteli becslések változásai és hibák standard módosításai
            
            A 6. bekezdés és a 11. bekezdés (b) pontja módosul. A 6. bekezdésben és a 11. bekezdés (b) pontjában a 25. bekezdésre vonatkozó lábjegyzetek törlésre kerülnek, és a 11. bekezdés (b) pontja kiegészül egy új lábjegyzettel. Az 54. bekezdés előtti cím módosul, és a standard kiegészül az 54F–54G. bekezdéssel.
            Fogalmak
            ...
            
                        6.
                     
                     
                        Annak megítéléséhez, hogy egy adott kihagyás vagy téves bemutatás befolyásolhatja-e a felhasználók gazdasági döntéseit, és ezáltal lényeges lehet-e, a felhasználók jellemzőit kell figyelembe venni. A felhasználókról vélelmezett az, hogy az üzleti és gazdasági tevékenységekről, valamint a számvitelről észszerűen elvárható ismeretekkel rendelkeznek, továbbá hogy az információkat az észszerűen elvárható gondossággal készek tanulmányozni. Ily módon a mérlegeléskor azt kell figyelembe venni, hogy észszerű várakozások szerint az ilyen jellemzőkkel bíró felhasználókat milyen befolyás éri a gazdasági döntéseik meghozatalakor.
                        ...
                     
                  
               A számviteli politikák kiválasztása és alkalmazása
            
            ...
            
                        11.
                     
                     
                        
                           A 10. bekezdésben leírt megítélés során a vezetésnek az alábbi forrásokat kell használnia, és azok alkalmazhatóságát kell mérlegelnie, csökkenő fontossági sorrendben:
                        
                        
                                    a)
                                 
                                 
                                    
                                       a hasonló és kapcsolódó esetekre vonatkozó IFRS-ek előírásai; és
                                    
                                 
                              
                                    b)
                                 
                                 
                                    
                                       az eszközöknek, kötelezettségeknek, bevételeknek és ráfordításoknak A pénzügyi beszámolás fogalmi keretelvei (Fogalmi keretelvek) szerinti fogalmai, megjelenítési kritériumai és értékelési módszerei.
                                    
                                 
                              
                  
                        †
                     
                     
                        Az 54G. bekezdés kifejti, hogy ez a követelmény miként módosul a szabályozói számlaegyenlegek esetében.
                        ...
                     
                  Hatálybalépés napja és áttérés
            ...
            
                        54F.
                     
                     
                        A 2018-ban kibocsátott Az IFRS standardok fogalmi keretelvekre való hivatkozásainak módosításai módosította a 6. bekezdést és a 11. bekezdés (b) pontját. A gazdálkodó egységnek ezeket a módosításokat a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek a 6. bekezdés és a 11. bekezdés (b) pontja módosítását a jelen standardnak megfelelően visszamenőlegesen kell alkalmaznia. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor a 6. bekezdés és a 11. bekezdés (b) pontja módosításait a jelen standard 23–28. bekezdésére hivatkozva kell alkalmaznia. Ha Az IFRS standardok fogalmi keretelvekre való hivatkozásainak módosításai szerinti módosítások bármelyikének visszamenőleges alkalmazása aránytalanul nagy költséggel vagy erőfeszítéssel járna, akkor a gazdálkodó egység a jelen standard 23–28. bekezdésének alkalmazásakor a „kivitelezhetetlen” kifejezést – a 27. bekezdés utolsó mondatát kivéve – „aránytalanul nagy költséggel vagy erőfeszítéssel járna” jelentéssel, a „kivitelezhető” kifejezést pedig „aránytalanul nagy költség vagy erőfeszítés nélkül lehetséges” jelentéssel értelmezi.
                     
                  
                        54G.
                     
                     
                        Ha a gazdálkodó egység nem alkalmazza az IFRS 14 Szabályozott tevékenységekre képzett elhatárolások standardot, akkor a 11. bekezdés (b) pontjának a szabályozói számlaegyenlegekre való alkalmazásakor továbbra is a Keretelvek a pénzügyi kimutatások elkészítésére és bemutatására* fogalmait, megjelenítési kritériumait és értékelési módszereit kell használnia, és azok alkalmazhatóságát kell mérlegelnie a Fogalmi keretelvekben szereplők helyett. A szabályozói számlaegyenleg egy ráfordításszámla (vagy bevételszámla) egyenlege, amelyet az egyéb alkalmazandó IFRS standardoknak megfelelően nem jelenítenek meg eszközként vagy kötelezettségként, de amelyet az árszabályozó figyelembe vesz vagy várhatóan figyelembe vesz a vevőnek felszámítható ár(ak) meghatározásakor. Az árszabályozó egy olyan testület, amelynek törvényi vagy rendeleti felhatalmazása van a gazdálkodó egység számára kötelező ár vagy ártartomány megállapítására. Az árszabályozó lehet harmadik fél testület vagy a gazdálkodó egység kapcsolt fele, ideértve a gazdálkodó egység saját irányító testületét is, ha azt törvény vagy rendelet kötelezi az árak oly módon való megállapítására, amely egyaránt szolgálja az ügyfelek érdekét és a gazdálkodó egység általános pénzügyi életképességének biztosítását.
                     
                  
                        *
                     
                     
                        A hivatkozás a Testület által 2001-ben elfogadott Keretelvek a pénzügyi kimutatások elkészítésére és bemutatására című IASC-dokumentumra vonatkozik.
                     
                  
               Az IAS 34 Évközi pénzügyi beszámolás standard módosításai
            
            A 31. és a 33. bekezdés módosul, és a standard kiegészül az 58. bekezdéssel. A 31. bekezdésben a Keretelvekre vonatkozó lábjegyzet törlésre kerül.
            
               Az évessel megegyező számviteli politika
            
            ...
            
                        31.
                     
                     
                        A pénzügyi beszámolás fogalmi keretelvei (Fogalmi keretelvek) szerint a megjelenítés egy olyan tétel pénzügyi helyzetre vonatkozó kimutatásba vagy pénzügyi teljesítményre vonatkozó kimutatásba történő felvételének a folyamata, amely megfelel a pénzügyi kimutatások valamely alkotóelemére vonatkozó meghatározásnak. Az eszközök, a kötelezettségek, a bevételek és a ráfordítások fogalmai alapvetőek a megjelenítés szempontjából mind az éves, mind az évközi pénzügyi beszámolási időszakok végén.
                        ...
                     
                  
                        33.
                     
                     
                        A bevételek (árbevételek) és ráfordítások lényegi jellemzője, hogy a kapcsolódó eszközök és kötelezettségek ki- és beáramlása már megtörtént. Ha ezek a ki- és beáramlások megtörténtek, a kapcsolódó árbevétel és ráfordítás megjelenítésre kerül, egyébként nem. A Fogalmi keretelvek nem engedik meg az olyan tételek megjelenítését a pénzügyi helyzetre vonatkozó kimutatásban, amelyek nem felelnek meg az eszközök vagy a kötelezettségek meghatározásának.
                        ...
                     
                  Hatálybalépés napja
            ...
            
                        58.
                     
                     
                        A 2018-ban kibocsátott Az IFRS standardok fogalmi keretelvekre való hivatkozásainak módosításai módosította a 31. és a 33. bekezdést. A gazdálkodó egységnek ezeket a módosításokat a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek az IAS 34 standard módosításait az IAS 8 Számviteli politika, a számviteli becslések változásai és hibák standardnak megfelelően visszamenőlegesen kell alkalmaznia. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor az IAS 34 standard módosításait a jelen standard 43–45. bekezdésére és az IAS 8 standard 23–28., 50–53. és 54F. bekezdésére hivatkozva kell alkalmaznia.
                     
                  
               Az IAS 37 Céltartalékok, függő kötelezettségek és függő követelések standard módosításai
            
            A 10. bekezdésben a kötelezettség meghatározása kiegészül egy lábjegyzettel.
            
                        *
                     
                     
                        A kötelezettség jelen standard szerinti meghatározását nem vizsgálták felül a 2018-ban kibocsátott A pénzügyi beszámolás fogalmi keretelvei szerinti kötelezettségdefiníció felülvizsgálatát követően.
                     
                  
               Az IAS 38 Immateriális javak standard módosítása
            
            A 8. bekezdésben az eszköz meghatározása kiegészül egy lábjegyzettel.
            
                        *
                     
                     
                        Az eszköz jelen standard szerinti meghatározását nem vizsgálták felül a 2018-ban kibocsátott A pénzügyi beszámolás fogalmi keretelvei szerinti eszközdefiníció felülvizsgálatát követően.
                     
                  
               Az IFRIC 12 Szolgáltatási koncessziós megállapodások értelmezés módosítása
            
            A Hivatkozások szakaszban módosul a Keretelvek a pénzügyi kimutatások elkészítésére és bemutatására lábjegyzete.
            
                        *
                     
                     
                        A hivatkozás a Testület által 2001-ben elfogadott, az értelmezés kidolgozásakor hatályban lévő Keretelvek a pénzügyi kimutatások elkészítésére és bemutatására című IASC-dokumentumra vonatkozik.
                     
                  
               Az IFRIC 19 Pénzügyi kötelezettségek megszüntetése tőkeinstrumentumokkal értelmezés módosítása
            
            A Hivatkozások szakaszban módosul a Keretelvek a pénzügyi kimutatások elkészítésére és bemutatására lábjegyzete.
            
                        *
                     
                     
                        A hivatkozás a Testület által 2001-ben elfogadott, az értelmezés kidolgozásakor hatályban lévő Keretelvek a pénzügyi kimutatások elkészítésére és bemutatására című IASC-dokumentumra vonatkozik.
                     
                  
               Az IFRIC 20 Meddőeltakarítási költségek a külszíni bányák kitermelési szakaszában értelmezés módosítása
            
            A Hivatkozások szakasz kiegészül A pénzügyi beszámolás fogalmi keretelveire vonatkozó lábjegyzettel.
            
                        *
                     
                     
                        A hivatkozás a 2010-ben kibocsátott, az értelmezés kidolgozásakor hatályban lévő A pénzügyi beszámolás fogalmi keretelvei című dokumentumra vonatkozik.
                     
                  
               Az IFRIC 22 Külföldi pénznemben denominált ügyletek és devizaelőlegek értelmezés módosítása
            
            A Hivatkozások szakasz kiegészül A pénzügyi beszámolás fogalmi keretelveire vonatkozó lábjegyzettel.
            
                        *
                     
                     
                        A hivatkozás a 2010-ben kibocsátott, az értelmezés kidolgozásakor hatályban lévő A pénzügyi beszámolás fogalmi keretelvei című dokumentumra vonatkozik.
                     
                  
               A SIC-32 Immateriális javak – weboldal költségei értelmezés módosításai
            
            Az 5. bekezdés módosul, és az 5. bekezdésben a Keretelvekre vonatkozó lábjegyzet törlésre kerül. Az értelmezés a Hatálybalépés napja cím alatti szakasz végén kiegészül egy új bekezdéssel.
            Kérdés
            ...
            
                        5.
                     
                     
                        Jelen értelmezés nem vonatkozik a weboldal hardvere (pl. webszerverek, szerkesztői (staging) szerverek, production szerverek és internetkapcsolatok) megvásárlásának, fejlesztésének és működtetésének kiadásaira. Az ilyen kiadásokat az IAS 16 standard előírásainak megfelelően számolják el. Ezen túlmenően, amikor a gazdálkodó egységnél a gazdálkodó egység weboldalát működtető internetszolgáltató tekintetében merül fel kiadás, azt az IAS 1 standard 88. bekezdésének és A pénzügyi beszámolás fogalmi keretelveinek megfelelően ráfordításként számolják el a szolgáltatás igénybevételekor.
                        ...
                     
                  Hatálybalépés napja
            ...
            A 2018-ban kibocsátott Az IFRS standardok fogalmi keretelvekre való hivatkozásainak módosításai módosította az 5. bekezdést. A gazdálkodó egységnek ezt a módosítást a 2020. január 1-jén vagy azt követően kezdődő éves időszakokra kell alkalmaznia. A korábbi alkalmazás megengedett, ha a gazdálkodó egység ezzel egy időben alkalmazza Az IFRS standardok fogalmi keretelvekre való hivatkozásainak módosításai által bevezetett összes többi módosítást is. A gazdálkodó egységnek a SIC 32 értelmezés módosítását az IAS 8 Számviteli politika, a számviteli becslések változásai és hibák standardnak megfelelően visszamenőlegesen kell alkalmaznia. Ha azonban a gazdálkodó egység megállapítja, hogy a visszamenőleges alkalmazás kivitelezhetetlen, vagy aránytalanul nagy költséggel vagy erőfeszítéssel járna, akkor a SIC 32 értelmezés módosítását az IAS 8 standard 23–28., 50–53. és 54F. bekezdésére hivatkozva kell alkalmaznia.